เงินบาทอ่อนค่าตามภูมิภาคจากความกังวลศก.จีน
ค่าเงินบาทปิดตลาดวันนี้ (7 ม.ค.) ที่ระดับ 36.28/29 บาท/ดอลลาร์ จากตอนเช้าที่เปิดตลาดที่ระดับ 36.27 บาท/ดอลลาร์ ระหว่างวันเงินบาทเคลื่อนไหวทำ High ที่ระดับ 36.35 และ ทำ Low ที่ระดับ 36.25 บาท/ดอลลาร์
7 ม.ค. 2559

นักบริหารเงินเปิดเผยถึงค่าเงินบาทปิดตลาดวันนี้ (7 ม.ค.) ที่ระดับ 36.28/29 บาท/ดอลลาร์ จากตอนเช้าที่เปิดตลาดที่ระดับ 36.27 บาท/ดอลลาร์ ระหว่างวันเงินบาทเคลื่อนไหวทำ High ที่ระดับ 36.35 และ ทำ Low ที่ระดับ 36.25 บาท/ดอลลาร์
“ช่วงนี้ประเด็นกดดันยังคงมาจากกรณีธนาคารกลางจีนวางแผนอัดฉีดเงินมูลค่า 1.30 แสนล้านหยวน หรือ 2 หมื่นล้านดอลลาร์สหรัฐ ทำให้ทุกสกุลในภูมิภาคพากันอ่อนค่าอย่างต่อเนื่อง ซึ่งช่วงนี้คงต้องติดตามเรื่องจีนเป็นหลักและคืนพรุ่งนี้จะมีตัวเลขการจ้างงานนอกภาคเกษตรของสหรัฐฯ” นักบริหารเงินกล่าว ขณะที่คาดว่าวันนี้เงินบาทจะเคลื่อนไหวในกรอบ 36.20-36.50 บาท/ดอลลาร์
 
ที่มา: สำนักข่าวอินโฟเควสท์